Document ID: 32013R1154

PROVEDBENA UREDBA VIJEĆA (EU) br. 1154/2013
od 15. studenoga 2013.
o provedbi Uredbe (EU) br. 267/2012 o mjerama ograničavanja protiv Irana
VIJEĆE EUROPSKE UNIJE,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EU) br. 267/2012 od 23. ožujka 2012. o mjerama ograničavanja protiv Irana (1), a posebno njezin članak 46. stavak 2.,
budući da:
(1)
Vijeće je 23. ožujka 2012. donijelo Uredbu (EU) br. 267/2012.
(2)
Presudama od 6. rujna 2013. u predmetima T-493/10 (2), T-4/11 i T-5/11 (3), T-12/11 (4), T-13/11 (5), T-24/11 (6), T-42/12 i 181/12 (7), T-57/12 (8) i T-110/12 (9), Opći sud Europske unije poništio je odluke Vijeća o uključivanju Persia International Bank plc, Export Development Bank of Iran, Iran Insurance Company, Post Bank Iran, Bank Refah Kargaran, Naser Bateni, Good Luck Shipping LLC i Iranian Offshore Engineering & Construction Co. na popis osoba i tijela koja podliježu mjerama ograničavanja iz Priloga IX. Uredbi (EU) br. 267/2012.
(3)
Persia International Bank plc, Export Development Bank of Iran, Iran Insurance Company, Post Bank Iran, Bank Refah Kargaran, Naser Bateni, Good Luck Shipping LLC i Iranian Offshore Engineering & Construction Co. trebali bi biti ponovo uvršteni na popis osoba i tijela koji podliježu mjerama ograničavanja iz Priloga IX. Uredbi (EU) br. 267/2012, na temelju novih obrazloženja koja se odnose na svakoga od njih.
(4)
Trebalo bi uvrstiti dodatni subjekt na popis osoba i subjekata koji podliježu mjerama ograničavanja iz Priloga IX. Uredbi (EU) br. 267/2012 te bi trebalo izmijeniti identifikacijske podatke koji se odnose na drugi subjekt.
(5)
Na temelju presuda Općeg suda u predmetu T-421/11 (10), Qualitest FZE nije uvršten na popis osoba i tijela koji podliježu mjerama ograničavanja iz Priloga IX. Uredbi (EU) br. 267/2012.
(6)
Kako bi se osigurala učinkovitost mjera predviđenih ovom Uredbom, ona bi trebala stupiti na snagu na dan objave,
DONIJELO JE OVU UREDBU:
Članak 1.
Prilog IX. Uredbi (EU) br. 267/2012 mijenja se kako je navedeno u Prilogu ovoj Uredbi.
Članak 2.
Ova Uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 15. studenoga 2013.

Labels: 18
5